stanford-oval/wikipedia huggingface dataset:
Sosiaalisen median vero

Sosiaalisen median vero tai internetvero on käyttäjien verottamista sosiaalisen median tai OTT-palveluiden eli internetin kautta digiboksin, perinteisen television, tietokoneen, mobiililaitteen, älytelevision tai televisioon kytketyn pelikonsolien avulla välitettävien tv-palveluiden käyttämisestä.
Vuonna 2018 verotuksen mahdollistavat lait säädettiin eri muodoissa Tansaniassa, Ugandassa, Sambiassa ja Beninissä. Myöhemmin laki peruttiin Beninissä.lähde?
Veron suuruus vaihtelee eri maissa. Tansaniassa blogikirjoittaja joutuu maksamaan kertamaksuna 868 euroa ja vuosittain 413 euroa. Ugandassa WhatsAppin, Twitterin, Telegramin, Snapchat, Facebookin tai YouTuben käyttäjä joutuu maksamaan päivittäisen 200 Ugandan šillingin (0,05 euron) maksun. Ugandassa noin 25 prosenttia väestöstä elää köyhyysrajan (4 500 šillinkiä päivässä) alapuolella.lähde?
Ugandan hallituksen sosiaalisen median veron takia internetin käyttäjien määrä laski kolmessa kuukaudessa viidellä miljoonalla Ugandan viestintäkomission (UCC) mukaan. Veron tuotto oli kaukana odotetusta. Internetin käyttäjistä vain puolet maksoi OTT-palvelumaksun. Internetin käytön levinneisyys Ugandassa oli kuukausi ennen veron käyttöönottoa 47,4 prosenttia (18,5 miljoonaa internetin käyttäjää), kun kolme kuukautta myöhemmin se oli laskenut 35 prosenttiin (13,5 miljoonaa käyttäjää).lähde?
Taustaa

Jos internet tai käyttö katsotaan palveluksi, yleensä silloin ei sovelleta myynti- tai käyttöveroja, kun taas telepalvelujen verot ja vaihtoehdot voivat olla erilaisia. Esimerkiksi Yhdysvalloissa internetin verovapauteen liittyvä laki Internet Tax Freedom Act (1998) kieltää liittovaltiota ja osavaltioita sekä paikallisia hallintoja verottamasta internetiin pääsyä, sekä kieltää moniverotuksen sähköiseltä kaupankäynniltä. Laki ei kuitenkaan vaikuttanut verkossa tapahtuvien ostosten myyntiveroon.
Unkarissa Viktor Orbánin hallitus esitti syksyllä 2014 internet-veroa. Sitä vastutettiin laajasti ja suunnitelmasta luovuttiin. Vuonna 2014 Bhutan määräsi viiden prosentin veron kaikille internetpalveluille. Maailman kallein internet-verotettu alue on Pakistan, jossa on määrätty 14 prosentin vero internetille.
Sosiaalisen median veron käyttöönotto 2018 > Tansania

Tansania otti maaliskuussa 2018 ensimmäisenä käyttöön sääntelylain, “Sähköisen- ja postin viestinnän ohjesääntö 2018”. Laki antaa Tansanian viranomaisille vallan säädellä verkkosisältöä, kuten käyttäjien ja jakelujalustojen kirjautumista, vallan ryhtyä toimenpiteisiin, jos velvoitteita ei noudateta, sekä määrätä kielletty sisältö poistettavaksi. Uusi laki määrää, että bloggarit, vloggarit ja podcastien julkaisijat maksavat ”sosiaalisen median veroa” 2,1 miljoonaa Tansanian šillinkiä (868 euroa) kertamaksuna ja miljoona šillinkiä (413 euroa) vuosittain.
Sosiaalisen median veron käyttöönotto 2018 > Uganda

Ugandassa WhatsAppin, Twitterin, Telegramin, Snapchat, Facebookin tai YouTuben käyttäjä joutuu maksamaan 200 Ugandan šillingin (0,05 euron) päivittäisen maksun. Ugandassa noin 25 prosenttia väestöstä elää köyhyysrajan (4 500 šillinkiä päivässä) alapuolella.
Ugandan presidentti Yoweri Museveni puolusti omalla henkilökohtaisella verkkosivullaan sosiaalisen median veroa. Hänen kirjoituksensa alkoi ”Käytän sosiaalista mediaa jakaakseni teidän kanssanne syyt sosiaalisen median verolle." Presidentin mielestä ”sosiaalisessa mediassa chattailu on niiden yleellisyyttä, jotka nauttivat itsestään tai ovat ilkeämielisiä."
Sosiaalisen median veron käyttöönotto 2018 > Sambia

Elokuussa 2018 Sambian hallitus sanoi verottavansa käyttäjiltä 30 Sambian ngweeta päivittäin kaikista internet-puhelinpalveluista, kuten WhatsAppista, Viberistä ja Skypestä. Viranomaisten mukaan ne uhkaavat telekommunikaatioyrityksiä ja yritysten työpaikkoja.
Sosiaalisen median veron käyttöönotto 2018 > Benin

Heinäkuussa 2018 Beninin hallitus esitti asetusta, jossa käyttäjiä verotettaisiin viisi CFA-frangia (0,01 €) Facebookissa, Twitterissä, Instagramissa ja muiden sosiaalisen median applikaatioiden käytöstä. Internetpuheluja verotettaisiin viidellä prosentilla alkuperäisistä kustannuksista. Asetus hyväksyttiin elokuun lopussa 2018 ja se tuli voimaan 19.9. Tuhannet internetin käyttäjät ja kuluttajansuojelun organisaatiot vastustivat veroa. Presidentti Patrice Talon ilmoitti 22. syyskuuta twitter-viestissä, että asetus perutaan ministerien ja GSM-operaattorien välisten neuvottelujen jälkeen.
Hallitusten sosiaalisen median veron käyttöönotto

Viimeisten kahdeksan vuoden aikana Ugandan internetin käyttäjien määrä on kasvanut viisinkertaiseksi, 19 miljoonaan. Verkkoviestinnän, varsinkin mobiililaitteiden määrän kasvu on ollut huomattava, ja hallitukset näkevät siinä potentiaalisen tulonlähteen. Ugandan presidentti Yoweri Museveni totesi, että sosiaalisen median ja mobiiliviestinnän verot ovat välttämättömiä verotulojen kasvattamiseksi.
Internetin verotusta puolustetaan myös sillä, että valtiot haluavat ehkäistä verkkoviestinnän väärinkäytöksia ja kyberrikollisuutta. Esimerkiksi Kenia sääti lain tietokoneiden väärinkäytöstä ja kyberrikollisuudesta vuonna 2017 ja Sambiassa on suunniteltu vastaavaa. Sosiaalinen media on esimerkiksi rohkaissut ja jopa tarjonnut suojapaikan rasitisille fanaatikoille, etnisille kansalliskiihkoilijoille, kiusaajille ja poliittisille anarkisteille. Joissakin maissa se on lietsonut konflikteja anonyymisyyden takia. Lisäksi on puutetta valvonnasta tai moderoinnista. Sosiaalista mediaa käytettiin yhtenä jalustana Kenian vuoden 2017 kiistanalaisten vaalien jälkeisen väkivallan yllyttämiseen. Al-Shabaabin ja Boko Haramin kaltaiset terroristiryhmät ovat olleet melko taitavia hyödyntämään foorumeita ja rekrytoimaan, innostamaan ja levittämään viestinsä niiden seuraajille.
Veron vastustus

Maailmanpankki totesi jo ennen internet-veroa Ugandasta, että maassa on verovuoto, josta voi syyttää pelkästään maan hallitusta ja joka aiheuttaa verotulojen laman. Asiantuntija sanovat, että internet-verossa on kyseessä hallituksen yritys vaimentaa oppositio ja kaikki organisoitu tyytymättömyys.
Vero on ruokkinut laajaa suuttumusta muun muassa Ugandassa ja käynnistänyt mielenosoituksia. Ugandassa poliisi hajotti laillisen protestin ampumalla luoteja, käyttämällä kyynelkaasua ja pidättämällä ihmisiä.
Verkkokauppa on huolestunut siitä, että vero vähentää alemman tulotason ugandalaisten internet-käyttöä ja asettaa heidät yrityksen asiakkuuden ulkopuolelle. Useiden raporttien mukaan laki on karkottanut pois verkkosisältöjen tuottajia Tansaniassa.
Veron vaikutukset

Tammikuussa 2019, puolen vuoden kuluttua veron käyttöönotosta raportoitiin, että Ugandan hallituksen sosiaalisen median veron takia internetin käyttäjien määrä laski kolmessa kuukaudessa viidellä miljoonalla Ugandan viestintäkomission (UCC) mukaan. Veron tuotto oli kaukana odotetusta. Internetin käyttäjistä vain puolet maksoi OTT-palvelumaksun. Internetin käytön levinneisyys Ugandassa oli kuukausi ennen veron käyttöönottoa 47,4 prosenttia (18,5 miljoonaa internetin käyttäjää), kun kolme kuukautta myöhemmin se oli laskenut 35 prosenttiin (13,5 miljoonaa käyttäjää).
Ilmaisun ja verkon vapaus

Beninissä vastustajat sanoivat, että kyse on hyökkäyksestä ilmaisunvapautta ja verkon neutraalisuutta vastaan.
Afrikkalaiset hallitukset ovat historiallisesti käyttäneet valtaa tiedotusvälineissä, erityisesti ”riippumattomassa mediassa” pyrkien niiden kautta tukahduttamaan erimielisyydet joko suoraan tai epäsuorilla keinoilla. Etiopiassa ja Ugandassa hallitukset ovat sulkeneet mediataloja. Keniassa ja Nigeriassa on valvottu tiedotusvälineitä valtakirjojen välityksellä ja pidätetty mainostuloja.
Sosiaalinen media on vähemmän riippuvainen valtion rakenteista ja se voi siten välttää valvontaa. Tämä vaikeuttaa hallitusten sosiaalisen ja poliittisen narratiivin hallintaa. Monet hallitukset kokevat sosiaalisen median mahdollistamat keskustelut epämukaviksi, kun käyttäjät voivat liittoutua ja haastaa hallituksen version tapahtumista. Sosiaalisen median jalustoja voidaan käyttää ihmisten organisointiin ja mobilisointiin.
Sosiaalisen median yleistyttyä hallitusten on yhä vaikeampi tukahduttaa tiedotusvälineitä perinteisesti sulkemalla ne. Seurauksena hallitukset on pakotettu käyttämään tiukempia suojaamisen tai valvonnan keinoja verotuksen ja lainsäädännön keinoin.
George Ogola, journalisti ja viestinnän tutkija totesi kirjoituksessaan The Wire -lehdessä:
»On selvää, että uusien verojen ja lakien todelliset kohteet ovat Ugandan, Kenian ja Tansanian hallitusten äänekkäät kriitikot. Toimenpiteiden tarkoitus vaikuttaa olevan toisinajattelun neutralisoiminen ja lopulta viestintäalustojen ja -käytäntöjen hallinnan saavuttaminen.»
Viisjoki

| Viisjoki |
| --- | --- |
 Viisjokea Metsäpirtin luona.
Alkulähde:  Lempaalanjärvi
Laskupaikka:  Taipaleenjoki
Maat:  Venäjä
Pituus:  44 km
Valuma-alue:  544 km²
Viisjoki (ven. Вьюн, Vjun) on Taipaleenjoen eteläinen sivujoki Karjalankannaksella Leningradin alueen Seuloskoin ja Käkisalmen piireissä Venäjällä. Se virtaa Silantienjärvestä (ven. Силанде, Silande) Lempaalanjärven kautta koilliseen, jossa siihen yhtyy lännestä Koskitsanjoki (ven. Кожица, Kožitsa).
Vuoteen 1940 saakka Viisjoki yhdessä Koskitsanjoen kanssa toimi noin 20 kilometrin matkan Suomen ja Neuvostoliiton välisenä rajana. Nykyään ne erottavat Leningradin alueen Seuloskoin ja Käkisalmen piirejä.
Pihamedestäjä

| Pihamedestäjä |
| --- | --- |
 Pihamedestäjäkoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Aasianmedestäjät Leptocoma
Laji::  zeylonica
Kaksiosainen nimi
 Leptocoma zeylonica  (Linnaeus, 1766) 
Synonyymit
 Nectarinia zeylonica 

Katso myös
   Pihamedestäjä Wikispeciesissä   Pihamedestäjä Commonsissa 
Infobox OKNimi-testi OKIUCN-testi OK: 
Pihamedestäjä (Leptocoma zeylonica) on eteläisessä Aasiassa tavattava medestäjiin kuuluva varpuslintu.
Koko ja ulkonäkö

Kooltaan pihamedestäjä on noin 10 cm. Koiraan päälaki on sinivioletti, selkä on punaruskea ja yläperä on väriltään metallinhohtoisen violetti. Pyrstö on musta ja uloimpien sulkien kärjet ovat valkoiset. Siivet ovat ruskeat ja siipien kupeet sinivioletit. Tumman pään posket ja kurkku ovat violetit. Pihamedestäjäkoiraalla on kastanjanruskea kaulus. Vatsa on kirkkaan keltainen, siipien läheisyydestä valkoinen, ja siipien alustat ovat valkoiset. Naaras on päästään selästään ja siivistään ruskea. Kurkku on harmahtavan valkoinen. Kummankin sukupuolen nokka on pitkä ja alaspäin kaartuva.
Levinneisyys ja elinympäristö

Pihamedestäjää tavataan Intiassa, Bangladeshissa, Myanmarissa ja Sri Lankassa. Pihamedestäjän elinympäristöä ovat laajat metsät. Lajia tavataan usein myös pihoissa ja puutarhoissa, ja se tulee aivan asutuksen lähelle.
Ravinto

Pihamedestäjien ravinto koostuu kukkien medestä ja hyönteisistä ja niiden toukista. Laji etsii ravintoa lentelemällä kukasta kukkaan eikä laskeudu maahan ravintoa etsiessään.
Lisääntyminen

Pihamedestäjät elävät yksin tai pareittain. Pesimäaika kestää joulukuusta elokuuhun ja linnuilla on yleensä kaksi pesuetta pesimäkauden aikana. Roikkuvan, laukkumaisen pesänsä lintu rakentaa ruohoista, ohuista kasvikuiduista, puun kuoresta, kuivista kukkien terälehdistä ja hämähäkin seitistä. Naaras munii kaksi vaalean vihreää tai ruskaa pilkullista munaa.
Pihamedestäjänaaras.
Pesä ja nuori pihamedestäjä.
Viirurintakerttuli

| Viirurintakerttuli |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Tulikerttulit Cardellina
Laji::  canadensis
Kaksiosainen nimi
 Cardellina canadensis  (Linnaeus, 1766) 
Synonyymit
 Wilsonia canadensis 
Katso myös
   Viirurintakerttuli Wikispeciesissä   Viirurintakerttuli Commonsissa 
Infobox OKNimi-testi OKIUCN-testi OK: 
Viirurintakerttuli (Cardellina canadensis) on kerttulien heimoon kuuluva varpuslintu.
Levinneisyys

Viirurintakerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikan lounaisosissa ja Etelä-Amerikan luoteisosissa. Laji on tavattu Euroopassa kahdesti: Islannissa syyskuussa 1973 ja Irlannissa lokakuussa 2010.
Viitasaaren vaakuna

Viitasaaren vaakuna
Viitasaaren vaakuna on Viitasaaren kaupungin tunnus. Vaakunan aihe viittaa sisävesikalastuksen muinaiseen merkitykseen alueella.
Vaakunan selitys on ”punaisessa kentässä seitsemän kokonaan hopeista uivaa muikkua asetettuina 1+2+1+2+1.” Vaakunan on suunnitellut Olof Eriksson, ja Viitasaaren kunnanvaltuusto hyväksyi sen kokouksessaan 7. huhtikuuta 1952. Sisäasiainministeriö vahvisti vaakunan käyttöön 5. elokuuta samana vuonna.
Stargate Continuum

| Stargate: Continuum |
| --- | --- |

Ohjaaja:  Martin Wood
Käsikirjoittaja:  Brad Wright, Jonathan Glassner
Tuottaja:  Robert C. Cooper, Brad Wright
Säveltäjä:  Joel Goldsmith
Kuvaaja:  Peter F. Woeste
Pääosat:  Katso näyttelijät
Valmistustiedot
Valmistusmaa:   Yhdysvallat  Kanada
Tuotantoyhtiö:  Metro-Goldwyn-Mayer Acme Shark Kawoosh! Productions DTV II
Levittäjä:  MGM Home Entertainment Netflix
Ensi-ilta:  29. heinäkuuta 2008
Kesto:  98 min
Alkuperäiskieli:  englanti
Budjetti:  7 milj. dollaria
Edeltäjä:  Stargate: The Ark of Truth
Aiheesta muualla
IMDb 
Elonet
AllMovie
Infobox OKNimi-testi OK: 
Stargate Continuum on 29. heinäkuuta 2008 julkaistu, kanadalais-yhdysvaltalaisen scifisarja Tähtiportin maailmaan sijoittuva elokuva.
Elokuvan kuvaukset alkoivat 23. maaliskuuta 2007. Kuvaukset tehtiin The Bridge Studiosissa Vancouverissa sekä Yhdysvaltain merivoimien avustuksella pohjoisella napa-alueella, noin 200 merimailia Prudhoe Baysta pohjoiseen. Matkaan käytetty Los Angeles-luokan sukellusvene USS Alexandria nähdään myös elokuvassa.
Stargate Continuumin budjetti oli 7 miljoonaa dollaria. Elokuva on kerännyt tuloja Yhdysvalloissa 8 miljoonan dollarin edestä.
Näyttelijät

| 0 | 1 | 2 |
| --- | --- | --- |
|  Ben Browder  | … |  eversti Cameron Mitchell / Achillesin kapteeni   |
|  Amanda Tapping  | … |  eversti Samantha ”Sam” Carter   |
|  Christopher Judge  | … |  Teal'c   |
|  Michael Shanks  | … |  tri Daniel Jackson   |
|  Beau Bridges  | … |  kenraalimajuri Hank Landry   |
|  Claudia Black  | … |  Vala Mal Doran / Quetesh   |
|  Cliff Simon  | … |  Ba'al   |
|  Don S. Davis  | … |  Kenraaliluutnantti George Hammond   |
|  William Devane  | … |  Presidentti Henry Hayes   |
|  Steve Bacic  | … |  Camulus   |
|  Gary Jones  | … |  CMSgt. Walter Harriman   |
|  Peter Williams  | … |  Apophis   |
|  Jacqueline Samuda  | … |  Nirrti   |
DVD-julkaisut

| Nimi | Yhdysvallat (R1) | Iso-Britannia (R2) | Australia (R4) | Blu-ray |
| --- | --- | --- | --- | --- |
| Stargate: Continuum | 29. heinäkuuta 2008 | 18. elokuuta 2008 | 6. elokuuta 2008 | 29. heinäkuuta 2009 |
Suomessa elokuva julkaistiin DVD:llä 17. joulukuuta 2008.
Aiheesta muualla

Stargate Continuum Internet Movie Databasessa (englanniksi)
Stargate: The Ark of Truth

| Stargate: The Ark of Truth |
| --- | --- |

Ohjaaja:  Robert C. Cooper
Käsikirjoittaja:  Robert C. Cooper, John G. Lenic, Brad Wright
Tuottaja:  N. John Smith
Säveltäjä:  Joel Goldsmith
Kuvaaja:  Peter F. Woeste
Leikkaaja:  Stein Myhrstad
Pääosat:  Katso näyttelijät
Valmistustiedot
Valmistusmaa:   Yhdysvallat  Kanada
Tuotantoyhtiö:  Metro-Goldwyn-Mayer Kawoosh! Productions DTV I
Levittäjä:  Metro-Goldwyn-Mayer Netflix
Ensi-ilta:  11. maaliskuuta 2007
Kesto:  102 min
Alkuperäiskieli:  englanti
Budjetti:  7 milj. dollaria
Edeltäjä:  Tähtiportti, kausi 10
Seuraaja:  Stargate Continuum
Aiheesta muualla
IMDb 
Elonet
AllMovie
Infobox OKNimi-testi OK: 
Stargate: The Ark of Truth on Yhdysvalloissa 11. maaliskuuta 2008 suoraan DVD:lle julkaistu elokuva, joka päättää Tähtiportti-sarjan 10. kauden juonen.
Elokuva kuvattiin vain 18 päivässä. Sen budjetti oli 7 miljoonaa dollaria. Elokuvasta saadut tulot ovat ylittäneet Yhdysvalloissa 13 miljoonaa dollaria (4,16 miljoonaa 3 viikon tulot vuokra-DVD:eistä ja 9 miljoonaa myydyistä), minkä myötä MGM on tilaamassa kolmannen Tähtiportti-elokuvan.
Juonikuvio oli tarkoitus käyttää Tähtiportin 10. kauden viimeisissä ja 11. kauden ensimmäisissä jaksoissa, mutta Tähtiportin 11. kauden perumisen jälkeen se päätyi elokuvaksi.
Näyttelijät

| 0 | 1 | 2 |
| --- | --- | --- |
|  Ben Browder  | … |  everstiluutnantti Cameron Mitchell   |
|  Amanda Tapping  | … |  everstiluutnantti Samantha ”Sam” Carter   |
|  Michael Shanks  | … |  tri Daniel Jackson   |
|  Christopher Judge  | … |  Teal'c   |
|  Claudia Black  | … |  Vala Mal Doran   |
|  Beau Bridges  | … |  kenraalimajuri Hank Landry   |
|  Currie Graham  | … |  James Marrick   |
|  Morena Baccarin  | … |  Adria   |
|  Tim Guinee  | … |  Tomin   |
|  Julian Sands  | … |  Doci   |
|  Sarah Strange  | … |  Morgan Le Fay / Ganos Lal   |
|  Gary Jones  | … |  CMSgt. Walter Harriman   |
DVD-julkaisut

| Nimi | Yhdysvallat (R1) | Iso-Britannia (R2) | Australia (R4) | Blu-ray |
| --- | --- | --- | --- | --- |
| Stargate: Ark Of Truth | 11. maaliskuuta 2008 | 14. huhtikuuta 2008 | 9. maaliskuuta 2008 | 13. tammikuuta 2009 |
Aiheesta muualla

Stargate: The Ark of Truth Internet Movie Databasessa (englanniksi)
Viirikehrääjä

| Viirikehrääjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset  Eucarya
Kunta::  Eläinkunta  Animalia
Pääjakso::  Selkäjänteiset  Chordata
Alajakso::  Selkärankaiset  Vertebrata
Luokka::  Linnut  Aves
Lahko::  Kehrääjälinnut  Caprimulgiformes
Heimo::  Kehrääjät  Caprimulgidae
Suku::  Viirikehrääjät  Macrodipteryx
Laji::  longipennis
Kaksiosainen nimi
 Macrodipteryx longipennis  (Shaw, 1796) 
Katso myös
   Viirikehrääjä Wikispeciesissä   Viirikehrääjä Commonsissa 
Infobox OKNimi-testi OKIUCN-testi OK: 
Viirikehrääjä (Macrodipteryx longipennis) on kehrääjien heimoon kuuluva lintulaji. Sitä tavataan trooppisessa Afrikassa.
Koko ja ulkonäkö

Kooltaan viirikehrääjä voi kasvaa 20–23 cm pitkäksi. Väritykseltään sekä koiras että naaras ovat kauttaaltaan harmahtavan ruskean kirjavia. Niskassa ja kaulassa on punaruskea juova ja pyrstö on punaruskea. Lisääntymisaikana viirikehrääjäkoiraille kasvaa siipiin hyvin pitkä ruoti, jonka päässä on sulka. Tämä sulka ja ruoti surkastuvat pois lisääntymiskauden jälkeen.
Levinneisyys ja elintavat

Viirikehrääjää tavataan pesimäaikana Mauritaniasta Kongoon ulottuvalta alueelta. Pesimäajan päätyttyä viirikehrääjät muuttavat pohjoiseen ja itään. Lajin elinympäristöä ovat pensaikkoiset ruohomaat, metsät ja puita kasvavat savannit usein vesialueiden lähellä. Laji on yöaktiivinen ja pyydystää ravinnokseen lentäviä hyönteisiä. Lajin pesimäkausi on sadekaudella tyypillisesti maalis-kesäkuussa. Pesivät yksinään tai pieninä löyhinä ryhminä. Viirikehrääjät eivät rakenna pesää vaan naaras munii maahan. Munia on 1 tai 2 ja ne ovat väriltään vaaleanpunertavia.
Alppihiihdon maailmancup 2023–2024

| 0 | 1 | 2 |
| --- | --- | --- |
Alppihiihdon maailmancup 2023–2024
| Laji | Miehet | Naiset |
Voittaja
| Kokonaiscup |  Marco Odermatt |  Lara Gut-Behrami |
| Pujottelu |  Manuel Feller |  Mikaela Shiffrin |
| Suurpujottelu |  Marco Odermatt |  Lara Gut-Behrami |
| Supersuurpujottelu |  Marco Odermatt |  Lara Gut-Behrami |
| Syöksylasku |  Marco Odermatt |  Cornelia Hütter |
| Maacup |  Sveitsi |  Itävalta |
Maacup (seka):  Sveitsi
Kilpailut
| Kilpailupaikat | 21 | 22 |
| Henkilökohtaiset kilpailut | 35 | 39 |
| Perutut kilpailut | 11 | 8 |
| Keskeytetyt kilpailut | 2 |  |
← 2022–2023 2024–2025 →
Alppihiihdon maailmancup 2023–2024 oli historian 58. alppihiihdon maailmancupin kausi. Kausi alkoi Söldenissä Itävallassa 28. lokakuuta 2023 ja päättyi 23. maaliskuuta 2024 Saalbachissa Itävallassa.
Kauden aikana ei järjestetty arvokilpailuita.
Miehillä oli tarkoitus kilpailla 45 osakilpailua 21 eri paikassa ja naisilla 45 osakilpailua 22 eri paikassa.
Marco Odermatt ja Mikaela Shiffrin olivat puolustavat kokonaiscupin voittajat edelliskaudelta.
Saavutukset > Ensimmäinen maailmancupin palkintokorokesija > Miehet

Joan Verdú (28) – suurpujottelussa Val d’Isèressä – 3. sija
Saavutukset > Ensimmäinen maailmancupin palkintokorokesija > Naiset

AJ Hurt (23) – pujottelussa Kranjska Gorassa – 3. sija
Uran lopetukset

Seuraavat merkittävät maailmancupissa kilpailleet laskijat, jotka ilmoittivat lopettavansa kauden 2023–2024 aikana tai sen jälkeen:
Uran lopetukset > Miehet

Thomas Dreßen
Roland Leitinger
Josef Ferstl
Štefan Hadalin
Uran lopetukset > Naiset

Vivianne Härri
Juliana Suter
Viistokatu

Viistokadun liikennettä vuonna 1979.
Viistokatu oli Tampereen keskustassa 1900-luvulla sijainnut katuyhteys, joka kulki vinottain Keskustorin poikki. Se alkoi Tampereen Teatterin edestä Hämeenkadulta ja johti Kauppakadulle. Katu oli yksisuuntainen ja noin sadan metrin pituinen. Nykyisellä torialueella Viistokadun paikka on merkitty näkyviin kiveyksellä.
Viistokadun vino linjaus oli ensi kerran havaittavissa vuoden 1908 asemakaavakartassa. Varsinaisesti Viistokatu kuitenkin toteutettiin vasta vuonna 1924, jolloin väylä sai katumaisen muodon jalkakäytävineen. Virallisena kadunnimenä Viistokatu ei koskaan esiintynyt; sitä ei merkitty missään vaiheessa kaupungin katurekisteriin.
Viistokatu suljettiin autoliikenteeltä vuonna 1998. Torialueesta haluttiin tehdä yhtenäinen kokonaisuus, jossa voisi järjestää isoja tapahtumia. Samassa uudistuksessa suljettiin Aleksis Kiven kadun pätkä Raatihuoneen edustalta. Yksisuuntaisten Kauppakadun ja Puutarhakadun ajosuunnat vaihdettiin.
Kadonneesta Viistokadusta on muodostunut tamperelaisille eräänlainen menneiden aikojen symboli.
Kirjallisuutta

Muistojemme Viistokatu: Kertomuksia kadusta, joka ei suostunut kuolemaan.  (Toim. Vesa Sisättö)  Kustantamo Helmivyö, 2021.  ISBN 978-952-721-174-8
Antti Viitikko

Antti Viitikko (s. 29. marraskuuta 1976) on suomalainen sulkapalloilija.
Viitikko pelasi Ateenan 2004 olympialaisissa mutta putosi jatkosta hävittyään ainoassa ottelussaan Etelä-Korean Shon Meung-molle.
Suomen mestaruuden Viitikko on voittanut kaksinpelissä 2003 ja nelinpelissä 2000 (parina Ilkka Nyqvist), 2001 ja 2002 (parina Alexander Böök) sekä 2006 (parina Tuomas Karhula), 2008 sekanelinpelissä yhdessä Anu Niemisen kanssa.
Antti Viitikko on lopettanut sulkapalloilun selkäongelmiensa takia.
Viisi ässää ja muita kertomuksia

| Viisi ässää ja muita kertomuksia |
| --- | --- |

Kirjailija:  Mika Waltari
Kieli:  suomi
Kustantaja:  WSOY
Julkaistu:  1999
ISBN:  951-0-23843-0
Löydä lisää kirjojaKirjallisuuden teemasivulta
Viisi ässää ja muita kertomuksia on Mika Waltarin lehtinovellien kokoelma. Tarinat on julkaistu aikakaus- ja sanomalehdissä 1925–1948. Kokoelman kertomuksia ei ole julkaistu aikaisemmissa Waltarin novellikokoelmissa.